Béla Tarr

Béla Tarr (21. júlí 1955 - 6. janúar 2026) var ungverskur kvikmyndagerðarmaður. Tarr hóf leikstjórnarferil sinn með myndinni Családi tűzfészek (1979) sem hann kallar „félagslega kvikmyndagerð“, sem miðar að því að segja hversdagslegar sögur um venjulegt fólk, oft í stíl „cinéma vérité“. Næstu ár breytti hann þema kvikmynda sinna og um kvikmyndastíl. Tarr hefur verið sagður svartsýnn á mannkynið; persónur í verkum hans eru oft kaldhæðnislegar og eiga í róstusamlegum samskiptum sem gagnrýnendur hafa túlkað sem svartan húmor.

Eftir að Hesturinn í Tórínó (2011) kom út tilkynnti Tarr að hann ætlaði að hætta í kvikmyndagerð. Árið 2013 stofnaði hann kvikmyndaskólann Film Factory í Sarajevó í Bosníu og Hersegóvínu.

Tarr hlaut heiðursverðlaun Alþjóðlegu kvikmyndahátíðarinnar í Reykjavík árið 2011 fyrir ævistarf í þágu kvikmyndalistarinnar. Tarr var einn framleiðanda íslensku kvikmyndarinnar Dýrið (2021) eftir Valdimar Jóhannsson en þeir kynntust þegar Valdimar nam við skóla Tarr árin 2012-2015.

 Æska 
Tarr fæddist í Pécs en ólst upp í Búdapest. Foreldrar hans unnu bæði í leikhúsum og kvikmyndabransanum; faðir hans var leikmyndahönnuður og móðir hans vann sem hvíslari í leikhúsi í yfir 50 ár.

 Kvikmyndaskrá 

 Kvikmyndir í fullri lengd 
+ÁrUpprunalegur titillÍslenskur titill1979Családi tűzfészekHreiðurgerð1981Szabadgyalog1982Panelkapcsolat1984Őszi almanach1988KárhozatBölvun1994SátántangóKölskatangó2000Werckmeister harmóniákHarmónía Werckmeisters2007A londoni férfi 2011A torinói ló Hesturinn í Tórínó

 Sjónvarpsmyndir 

 Makbeth (1982) 

 Stuttmyndir 

 Hotel Magnezit (1978) 
 Utazás az alföldön (1995) 
 Visions of Europe (2004), hluti: Prologue

 Heimildamyndir 

 Az utolsó hajó (1990, 31 mínúta), hluti úr City Life
 Muhamed (2017, 10 mínútur) 
 Missing People (2019, 95 mínútur)

 Tilvísanir 

Flokkur:Fólk fætt árið 1955
Flokkur:Ungverskir kvikmyndagerðarmenn